**Forretningsudvalgsmøde; Folkekirke og Religionsmøde***Møde onsdag d. 16. november 2022 kl. 10.00-12.30. Fyens Stift, Klingenberg 2, 5000 Odense*

**Referent:** Sigrid la Cour Sonne

1. **Godkendelse af dagsorden**

Dagsordenen godkendt.

1. **Underskrift af tidligere referater**

Referater fra mødet 31. maj og 13. september underskrevet.

1. **Siden sidst i stifterne**

FU-medlemmerne orienterede fra stifterne.

1. **Siden sidst (Ane Kirstine Brandt) og tilbagemelding fra bispemødet (Peter Skov-Jakobsen)**

**Ane Kirstine Brandt orienterede:**

* **Antologi:** Der har været møde med Eksistensen, og der sigtes på udgivelse i efteråret 2023. Næste skridt er renskrivning af cases og kontakt til forfatterne.
* **Samtalestarteren:** Dialogspil om spørgsmål indenfor tro, religion og livssyn på arbejdspladser i plejesektoren.
Afprøvet på 3K-uddannelsen, og skal afprøves på SOSU-uddannelse. Ønsket er at afprøve det i personalegruppe på plejehjem. Mulige kontakter sendes til Sigrid la Cour Sonne. Til næste fysiske FU-møde medtages en demo af spillet.
* **Bibelgruppe om religionsmøde:** God opstart på gruppen. FU får en invitation på mail om de næste mødegange i januar.
* **Samarbejdsmøde med Det Mellemkirkelige Råd:** Der har været afholdt et møde om snitflader og fremtidigt samarbejde mellem de to organisationer. Der planlægges et opfølgende møde i det nye år.
* **Kristent-Muslimsk Samtaleforum (KMS):** Årets konference afholdtes den første weekend i november. Der deltog for første gang mange unge efter styregruppens ønske.

Valgproceduren er ny fra 2021, hvorfor der nu er valg på både muslimsk og kristen side.
F&R-repræsentanter: Jens Christian Bach Iversen og Berit Schelde Christensen har sagt ja til at sidde i KMS styregruppen igen i 2023.
Den nuværende praksis omkring invitationer til KMS er, at der fra folkekirken inviteres biskopper og repræsentanter fra stiftsråd. Det drøftes om FU-medlemmer skal modtage invitation.

**Peter Skov-Jakobsen orienterede:**

Temaet religionsmøde var oplysende og manede til eftertanke i bispekollegiet.

Der var oplæg fra Gellerup Kirke, Ivar Flaten fra Kirkeligt Dialogsenter Drammen på initiativ af F&R samt Niels Nymann Eriksen, som orienterede om forhold for nyligt konverterede og døbte på udrejsecentre.

F&Rs mål for 2023 blev taget ad notam. Der blev spurgt til om det lokale FU-medlem er med til møderne, når vi besøger stiftsrådene.

1. **Orientering fra gruppen omkring teologisk basis (Niels Hviid) og drøftelse**

Niels Hviid orienterede om arbejdet ud fra et på mødet uddelt bilag med disposition for arbejdet i gruppen. Næste møde er i februar 2023.

1. **Orientering fra gruppen omkring vedtægtsændringer (Kirsten Münster) og drøftelse. Se bilag**

Udvalget: Michael Krogstrup Nissen, Jørgen Degn Bjerrum og Kirsten Münster.

Bilag med forslag til ændringer og begrundelser herfor blev drøftet.

Vedtægterne renskrives med de foreslåede ændringer, som diskuteres på det kommende FU-møde inden det sendes til bispekollegiet.

Formen på F&R’s årsmøde drøftes på et kommende FU-møde.

1. **Principiel drøftelse af muligheden for ansættelse af en medarbejder med anden religion eller livssyn end folkekirkelig i F&R**

Spørgsmålet blev drøftet inkl. ansættelsesretlige og organisatoriske perspektiver. Helle Oestenfeld konsulteres.

1. **Orientering af årsmødedeltagerne ved FU. F&Rs ressourcer og tilbud**

Ane Kirstine Brandt orienterede omkring FU-medlemmers opgave ifht. at orientere årsmødedeltagere fra deres stiftsråd.
Der blev uddelt en spiseseddel ’info om F&R’ til brug herfor og til almen oplysning ud i stifterne om F&R’s arbejde.

1. **Eventuelt**

F&R har ydet konsulentbistand på et arrangement om lokal religionsdialog i Haderslev stift. Et lignende tilbud gælder alle stifter.

Peter Skov-Jakobsen spurgte ind til, hvordan urolighederne i Iran påvirker shia-moskeerne i Danmark.

Herefter: FROKOST kl. 12.30-13.30 med deltagelse af styregruppen

Oplæg ved Tonje Kristoffersen, leder af Kirkelig Dialogsenter Oslo og efterfølgende drøftelse: **At være norsk kirke i et livssynsåbent samfund** - **Om Norges Samarbejdsråd for tro og livssyn.**